CELEX: 32011R0873
Language: hr
Date: 2011-07-27 00:00:00
Title: Provedbena uredba Komisije (EU) br. 873/2011 od 27. srpnja 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               149
            
         32011R0873
   
               L 227/5
            
            
               SLUŽBENI LIST EUROPSKE UNIJE
            
            
               27.07.2011.
            
         
      PROVEDBENA UREDBA KOMISIJE (EU) br. 873/2011
   od 27. srpnja 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, sukladno mjerama koje su na snazi u Europskoj uniji koje se odnose na sustave dvostrukih provjera te na prethodni i naknadni nadzor tekstilnih proizvoda prilikom uvoza u Europsku uniju, na temelju članka 12. stavka 6. Uredbe (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od šezdeset dana.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Sukladno mjerama koje su na snazi u Europskoj uniji, a odnose se na sustave dvostrukih provjera te na prethodni i naknadni nadzor tekstilnih proizvoda prilikom uvoza u Europsku uniju, obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od šezdeset dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. srpnja 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod sastavljen od spužve od celularne plastike (poliuretana) (11,5 cm × 8,2 cm × 1,1 cm) i krpe od pletene poliesterske tkanine koja obavija spužvu.
               Tkanina je izrađena od zajedno sapletene teksturirane poliesterske pređe i poliesterskih vlakana presvučenih aluminijem (proizvedenih postupkom parne metalizacije). Spužva je u cijelosti prekrivena tkaninom.
               (Krpa za čišćenje)
               (Vidjeti fotografije br. 656 A i br. 656 B) (1)
               
            
            
               6307 10 10
            
            
               Razvrstavanje se utvrđuje u skladu s Općim pravilima 1., 3.(b) i 6. za tumačenje kombinirane nomenklature, napomenom 7.(e) uz odjeljak XI., napomenom 1. uz poglavlju 63. i tekstom oznaka KN 6307, 6307 10 i 6307 10 10.
               Proizvod je složena roba u smislu 3.(b) Općih pravila (GIR) jer su spužva i tkanina tako spojeni da tvore gotovo nedjeljivu cjelinu. (Vidjeti također Napomene za pojašnjenje Harmoniziranoga sustava (HSEN) za napomenu 3.(b) uz odjeljak IX. GIR-a.)
               Krpa je tekstilni proizvod koji je gotov proizvod u smislu napomene 7.(e) uz odjeljak XI., jer je pletena tkanina sastavljena gumiranjem. Povrh toga, spužva je umetnuta u gotov tekstilni proizvod što cijeli proizvod čini gotovim proizvodom. Stoga je proizvod obuhvaćen poglavljem 63. potpoglavljem I. na temelju napomene 1.uz poglavlje 63.
               Pletena tkanina i spužva imaju naočigled osobine proizvoda za čišćenje vodom i deterdžentom. Međutim, gruba površina pletene tkanine daje proizvodu njegovo ključno svojstvo u smislu 3.(b) GIR-a, jer je zbog svoje grube površine namijenjen čišćenju sasušenih mjesta na glatkim površinama. Spužva služi samo kako bi se poboljšala sposobnost krpe da upije vodu i deterdžent. Stoga, ključno svojstvo složenog proizvoda je određeno tekstilnim materijalom.
               Proizvod se, stoga, razvrstava pod oznaku KN 6307 10 10 kao pletena krpa za čišćenje.
            
         
      
   
               
                  
            
            
               
                  
            
         
               
                  656 A
               
            
            
               
                  656 B
               
            
         
      (1)  Fotografija je isključivo informativne prirode